ספייס

גרייס לטויה המילטון (באנגלית: Grace Latoya Hamilton; נולדה ב-6 באוגוסט 1982), הידועה בשם הבמה ספייס (באנגלית: Spice), היא זמרת ואמנית דאנסהול ג'מייקנית. ספייס נולדה וגדלה במחוז סנט קתרין, באחת משכונות המצוקה בפורטמור שבג'מייקה. בילדותה הייתה סולנית במקהלה בכנסייה. כבר בגיל צעיר בלטה בתחומי השירה ואמנויות הבמה וזכתה בתחרויות שירה שונות עבור בית הספר התיכון בו היא למדה. למרות רצונה להפוך לרואת חשבון, החלה לפתח קריירה מוזיקלית ולשם כך נרשמה למכללה לאמנויות החזותיות ואמנויות הבמה ע"ש עדנה מנלי, שם למדה מוזיקה ודרמה. מיד לאחר מכן החלה להתנסות במוזיקת הדאנסהול והחלה להופיע ברחבי הקהילה בה גדלה. בשנת 2000 ספייס הופיעה לראשונה בפסטיבל סטינג, אחד מפסטיבלי המוזיקה הגדולים בג'מייקה, שם זכתה למספר הדרנים מהקהל. בתחילת דרכה, היא נודעה בעיקר בשל יכולות הבמה שלה, אף על פי שלא היה לה שום להיט באותה תקופה. במהלך אחת מהופעותיה, היא משכה את תשומת לבו של אמן הדאנסהול בייבי שאם שלקח אותה תחת כנפיו המוזיקליות. שאם הפנה את ספייס למפיק המוזיקלי דייב קלי, אשר הפיק את הסינגל "Fight Over Man" שהביא לפריצתה. במקביל היא התארחה בשירים של אמנים מובילים, כגון ביני מאן, ג'ימי קליף ועוד. בשנת 2008 ספייס שיתפה פעולה עם אמן הדאנסהול וייבז קרטל ויחד הוציאו את הסינגל "Romping Shop", אשר עורר עניין רב והביא לפריצתה הבינלאומית של ספייס. למרות הצלחתו של השיר, הוא נאסר להשמעה בג'מייקה בשל תוכנו המיני. השיר הגיע למקום ה-76 במצעד Hot R&B/Hip-Hop Songs של המגזין בילבורד. ביולי 2009 היא חתמה על חוזה בחברת ההקלטות VP רקורדס. בשנת 2011 ספייס הוציאה רמיקס לשירה "Fun" בו מתארחת הראפרית מיסי אליוט. באותה השנה היא התארחה בסינגל "Take Him Out" של הזמרת מיה, מתוך אלבום האולפן השישי של מיה "K.I.S.S." באוקטובר 2013 ספייס הוציאה את הסינגל "So Mi Like It", אשר זכה להצלחה רבה ברחבי העולם ותרם לקידום הקריירה שלה. השיר נכלל במיני-אלבום הראשון של ספייס באותו השם שיצא לאור בנובמבר 2014 והגיע למקום ה-14 במצעד אלבומי הרגאיי של בילבורד. לשיר יצא רמיקס בהשתתפות הראפר באסטה ריימס. באותו מיני-אלבום נכלל גם הסינגל "Conjugal Visit", שיתוף הפעולה השני של ספייס עם וייבז קרטל. באפריל 2014 יצא לאור הסרט הג'מייקני-קנדי "Destiny", הסרט הראשון בו ספייס השתתפה, בו היא מככבת בתפקיד משני. במאי 2015 ספייס הוציאה את הסינגל "Needle Eye", המהווה חידוש לשירו של אמן הדאנסהול שאבה רנקס באותו השם משנות ה-80. במאי 2016 ספייס התארחה לצד הזמר ג'רמיה בסינגל "Nasty" של הראפר קיד אינק. באותו החודש היא הופיעה לראשונה בישראל במועדון האומן 17 לרגל יום העצמאות ה-68. חודש לאחר מכן, הוציאה את הסינגל "Indicator" המבוסס על ריקוד באותו השם. באותה השנה הייתה מועמדת לפרס ה-MOBO בקטגוריית "הופעת הרגאיי הטובה ביותר" והפכה לאמנית הדאנסהול הנשית הראשונה שהועמדה בקטגוריה זו. ב-2 בנובמבר 2018 יצא לאור המיקסטייפ הראשון של ספייס, Captured, אשר הגיע למקום הראשון במצעד אלבומי הרגאיי של בילבורד. ב-31 במאי 2019 יצא השיר "Back Way" עם וייבז קרטל. בפברואר 2020 שחררה ספייס את שיר הסולו הראשון שלה לשנה זו, סינגל ששמו "Rolling". באוגוסט 2020 היא הוציאה את הסינגל "Inches", שהוצג בליווי קליפ באלבום בהוצאת חברת ההפקות VP Records'. בדצמבר היא הוציאה רשמית את הסינגל שלה "Frenz" לאחר שהופץ פיראטית באופן נרחב. כעת היא עובדת על אלבום הבכורה שלה, אשר אמור לצאת בשנת 2021 בהפקתו המוזיקלית של אורוויל ריצ'רד ברל. 2018: Captured 2014: So Mi Like It אתר האינטרנט הרשמי של ספייס (באנגלית) ספייס, ברשת החברתית פייסבוק ספייס, ברשת החברתית אקס (טוויטר) ספייס, ברשת החברתית אינסטגרם ספייס, ברשת החברתית טיקטוק ספייס, סרטונים בערוץ היוטיוב ספייס, במסד הנתונים הקולנועיים IMDb (באנגלית) ספייס, באתר AllMovie (באנגלית) ספייס, באתר אפל מיוזיק (באנגלית) ספייס, באתר ספוטיפיי ספייס, באתר סאונדקלאוד (באנגלית) ספייס, באתר Last.fm (באנגלית) ספייס, באתר AllMusic (באנגלית) ספייס, באתר MusicBrainz (באנגלית) ספייס, באתר דיזר ספייס, באתר Discogs (באנגלית) ספייס, באתר Songkick (באנגלית) ספייס, באתר Genius ספייס, באתר בילבורד (באנגלית) ספייס, באתר טיידל (באנגלית) צריך ספייס בחיים: על כוח נשי בתעשייה שלמה של גברים, באתר "קאבום", 14 במאי 2013 נירית בן-ארי, מה עושה כנופיה בשם עזה בג'מייקה?, באתר הארץ, 10 בפברואר 2011 ספייס וקרטל לא לבד: הצ'ונים הכי סקסיים בדאנסהול, באתר "קאבום", 15 בנובמבר 2014 בתזמון המושלם: ספייס בדרך לאלבום בכורה, באתר "קאבום", 21 בפברואר 2015 Spice מגיעה לקול הקמפוס, באתר "קול הקמפוס", 11 במאי 2016 AlbumFeatureMixtapeVideo·, CAPTURED by SPICE: After Black Hypocrisy lets tackle White Supremacy, MzansiReggae, ‏2018-11-02 (באנגלית אמריקאית) Romieikon, Spice Announces 2020 Debut Album, Executively Produced By Shaggy | British Linkz, ‏2020-04-01 (באנגלית אמריקאית) SUMFEST X CARIBBEANS AT FACEBOOK FIRESIDE CHAT, נבדק ב-2020-12-30